สวัสดีค่ะ เมื่อวันที่ 21ธ.ค.64 หนูได้ไปฉีดยาคุมกำเนิดแบบ3เดือนมา และได้มีประจำเดือนตั้งแต่วันที่ 12-26ม.ค.65(มาแบบไม่เยอะ) หลังจากนั้นได้มีเพศสัมพันธ์มาตลอด และเมื่อวันที่ 8ก.พ.65 มีเลือดออกอีกครั้งแต่แค่นิดเดียวพอเปื้อน เป็นสีน้ำตาล แล้วก็หายไปเลย อยากทราบว่านี่เป็นผลข้างเคียงจากการฉีดยาคุมหรือมีโอกาสตั้งครรภ์ไหมคะ ขอบมากๆค่ะ
สวัสดีค่ะ การใช้ยาคุมแบบฉีดคุมกำเนิดทุก 3 เดือนนั้น ควรเริ่มฉีดภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฉีดเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฉีดยามีน้อยกว่า 1%เนื่องจากยาฉีดชนิดนี้เป็นชนิดฮอร์โมนเดี่ยว อาจจะมีผลข้างเคียงเรื่องเลือดออกผิดปกติได้บ่อย อาการที่เกิดขึ้นน่าจะเป็นผลข้างเคียงจากยาฉีดมากที่สุด ให้สังเกตอาการ ถ้าเลือดยังออกมากขึ้นเรื่อยๆ ติดต่อกันเกิน 7 วันขึ้นไป มีช่วงที่ปวดท้องมากๆด้วย ควรไปพบแพทย์เพื่อตรวจเพิ่มเติม ถ้าเป็นผลข้างเคียงธรรมดาจากยา โอกาสตั้งครรภ์ก็ยังมีได้น้อยมาก